open-index/open-wikipedia-markdown huggingface dataset:
Βουλευτικές εκλογές 2018 στην Γκαμπόν

Οι **βουλευτικές εκλογές του 2018 στην [[Γκαμπόν]]** διεξήχθησαν παράλληλα με τις δημοτικές εκλογές. Ο πρώτος γύρος διενεργήθηκε στις 6 Οκτωβρίου και ο δεύτερος στις 27 Οκτωβρίου. Παρότι έχασε 15 έδρες, το κυβερνών Δημοκρατικό Κόμμα της Γκαμπόν διατήρησε την πλειοψηφία των δύο τρίτων της Εθνοσυνέλευσης, κερδίζοντας τις 98 από τις συνολικά 143 έδρες (το 2018 αποφασίστηκε να αυξηθούν οι έδρες της Εθνοσυνέλευσης από 120 σε 143).

## Πλαίσιο
ΟΙ βουλευτικές εκλογές διεξάγονται κανονικά κάθε πέντε χρόνια, όμως οι προηγούμενες εκλογές έγιναν τον Δεκέμβριο του 2011. Έτσι, οι επόμενες είχαν οριστεί αρχικά για τις 27 Δεκεμβρίου 2016, στη συνέχεια αναβλήθηκαν για τις 29 Ιουλίου 2017 , και έπειτα μετατέθηκαν στον Απρίλιο του 2018 με το πρόσχημα της έλλειψης πόρων αλλά και για τη διευκόλυνση του πολιτικού διαλόγου. Ωστόσο, οι εκλογές δεν έγιναν στις 28 Απριλίου 2018 και η κυβέρνηση δεν εξέδωσε ανακοίνωση ή να ζητήσει από το Συνταγματικό Δικαστήριο και νέα αναβολή. Αυτό σήμαινε ότι η θητεία της βουλής του 2011 είχε λήξει. Ως αποτέλεσμα, η Εθνοσυνέλευση διαλύθηκε από το Συνταγματικό Δικαστήριο και τις εξουσίες της ανέλαβε προσωρινά η νόμιμη Γερουσία. Ο πρωθυπουργός Εμανιέλ Ισόζ-Ενγκοντέ απολύθηκε.

## Εκλογικό σύστημα
Τα 143 μέλη της Εθνοσυνέλευσης εξελέγησαν σε ενιαίες (μονοεδρικές) εκλογικές περιφέρειες με τη χρήση του συστήματος των δύο γύρων.

## Αποτελέσματα
Η συμμετοχή στον πρώτο γύρο ήταν 58,63% όμως μόνο 28,5% στην επαρχία Εστιέρ, όπου ζει σχεδόν ο μισός πληθυσμός της Γκαμπόν.

Το κυβερνών Δημοκρατικό Κόμμα της Γκαμπόν (PDG) κέρδισε 74 έδρες και τα δύο άλλα μικρότερα κόμματα που συνεργάστηκαν με το PDG κέρδισαν από μία έδρα έκαστο (RV και UDIS). Οι Δημοκράτες (LD) κέρδισαν 3 έδρες, ενώ το Σοσιαλδημοκρατικό Κόμμα (PSD) και η Ένωση για τη Νέα Δημοκρατία (UPNR) κέρδισαν από μία έδρα το καθένα. Έδρες κέρδισαν και δύο ανεξάρτητοι.

Ο πρώτος γύρος αναβλήθηκε στην περιφέρεια Ελελέμ στο διαμέρισμα Ουολέ (Woleu) της επαρχίας Woleu-Ntem λόγω "οργανωτικών προβλημάτων". Ο τελικός γύρος στην Ελελέμ διεξήχθη στις 10 Νοεμβρίου και την έδρα κέρδισε ο υποψήφιος του Συναγερμού Κληρονομιάς και Εκσυγχρονισμού.

Σε 60 περιφέρειες χρειάστηκε η διεξαγωγή και δεύτερου γύρου, καθώς κανείς υποψήφιος δεν κατάφερε να συγκεντρώσει την απαιτούμενη πλειοψηφία στον πρώτο γύρο. 

## Παραπομπές


2018
Γκαμπον
Το σήμα των Τεσσάρων

Το **Σήμα των Τεσσάρων** (1890) ή αλλιώς "*Οι Τέσσερις*" είναι το δεύτερο μυθιστόρημα του σερ Άρθουρ Κόναν Ντόυλ με πρωταγωνιστή τον Σέρλοκ Χολμς. Είναι ένα από τα 4 μυθιστορήματα και τις 56 μικρές ιστορίες, που έγραψε ο συγγραφέας με ήρωα τον φανταστικό ντετέκτιβ. 

## Η υπόθεση
Η ιστορία εκτυλίσσεται το 1888. Το έργο έχει περίπλοκη υπόθεση και περιλαμβάνει υπηρεσία στην Ινδία, την Εξέγερση της Ινδίας του 1857, έναν κλεμμένο θησαυρό, τη μυστική συμφωνία μεταξύ τεσσάρων καταδίκων (είναι *Οι Τέσσερις* τού τίτλου) και δύο διαφθαρμένους φρουρούς φυλακής. Στο έργο παρουσιάζεται για πρώτη φορά η συνήθεια του ντετέκτιβ στη μορφίνη· έτσι γίνεται πιο κοινός στις συνήθειές του, με τρόπο που δεν είχε γίνει στο προηγούμενο μυθιστόρημα *[[Σπουδή στο Κόκκινο]]*. Επίσης εισάγεται η μέλλουσα σύζυγος του Δρ Γουάτσον, η Μέιρυ Μόρσταν.

Κατηγορία:Μυθιστορήματα του Άρθουρ Κόναν Ντόυλ
Κατηγορία:Μυθιστορήματα με τον Σέρλοκ Χολμς
Βασκικό αλφάβητο

Το **βασκικό αλφάβητο** είναι λατινικό αλφάβητο που χρησιμοποιείται για τη γραφή της Βασκικής γλώσσας. Αποτελείται από 27 (ή 28) γράμματα.

## Κατάλογος γραμμάτων
Τα γράμματα του βασκικού αλφαβήτου είναι τα 26 γράμματα του βασικού λατινικού αλφαβήτου όπως είναι στο ISO, συν το *ñ* (και το *ç* ως παραλλαγή του *[[c]]*).

Αυτός είναι ο πλήρης κατάλογος των γραμμάτων. Περιλαμβάνεται και η φωνολογία του γράμματος όπως είναι στο ΔΦΑ:





Όλα τα γράμματα και δίγραφα αντιπροσωπεύουν μοναδικά φωνήματα. Η κύρια εξαίρεση είναι το *l*, *n* ή μερικές φορές το *t* που προηγείται από το *i*. Μερικές διάλεκτοι υπερωικοποιούν τον ήχο σε ,  και  ακόμη και αν αυτά τα τρία τελευταία φωνήματα δεν γράφονται.

Το *H* είναι άηχο στις περισσότερες περιοχές, αλλά προφέρεται σε πολλές περιοχές στα βορειοανατολικά. Αυτός είναι ο κύριος λόγος για την ύπαρξή του στο Βασκικό αλφάβητο. Το γράμμα δεν αντιπροσωπεύει διαλείμματα συλλαβών σε άλλες διαλέκτους, αν και μπορεί να σταματήσει την ουρανικοποίηση σε κάποιες λέξεις, όπως το n στο Ainhoa (Αϊνιόα). 

## Δίγραφα
Υπάρχουν αρκετά δίγραφα (διαδοχικά γράμματα που χρησιμοποιούνται για να αναπαραστήσουν ένα ενιαίο ήχο):

: **DD** ,  **LL** ,  **[[Rr (digraph)|RR]]** ,  **TS** ,  **TT** ,  **TX** ,  **TZ** 

## Ιστορία
Για το μεγαλύτερο μέρος της ιστορίας της, οι Βάσκοι συγγραφείς χρησιμοποιούσαν τις ορθογραφικές συμβάσεις των λατινογενών γλωσσών όπως τα ισπανικά ή τα γαλλικά. Έτσι το βιβλίο Guero το Πέντρο Αγκέρε αντιστοιχεί στο σημερινό *gero* ("Αργότερα") και το σύνθημα του 18ου αιώνα *Irurac bat* αντιστοιχεί στο σημερινό *Hirurak bat* ("Τα τρία ως ένα"). Στα τέλη του 19ου αιώνα, ο εθνικιστής πολιτικός Σαμπίνο Αράνα πρότεινε διάφορες ορθογραφικές αλλαγές, συμπεριλαμβάνοντας νέα γράμματα όπως τα ĺ και ŕ που δεν έγιναν δεκτά στην τυποποιημένη ορθογραφία.

Τα σημερινά πρότυπα Βασκικά αναπτύχθηκαν στο δεύτερο μισό του 20ου αιώνα, και έχει οριστεί από κανόνες της Εουσκαλτθαίνδια (Βασκική Γλωσσική Ακαδημία). Όσον αφορά το αλφάβητο, η κύρια κριτική από Μπισκαϊανούς και Γκιπουθκουανούς παραδοσιακούς στόχευε το *h*, καθώς η ορθογραφία της Εουσκαλτθαίνδια χρησιμοποιούσε το γράμμα σε πολλές λέξεις όπου οι παραδοσιακοί δεν χρησιμοποιούσαν το γράμμα. Είναι σιωπηλό στο Μπισκάι και τη Γκιπούθκοα, ενώ ακουγόταν σε όλους τις βασκικές διαλέκτους πριν μερικούς αιώνες και εξακολουθεί να ακούγεται σε πολλές περιοχές στα βορειοανατολικά. Από την άλλη πλευρά, οι Βάσκοι ομιλητές στα βορειοανατολικά έπρεπε να μάθουν να γράφουν αρκετές λέξεις με λιγότερα ή καθόλου γράμματα *h*, επειδή τα περισσότερα από τα *h* χρησιμοποιούνται στη παραδοσιακή τους ορθογραφία που δε λαμβάνεται υπόψη στην επίσημη ορθογραφία. Οι αλλαγές από τις διάφορες παραδόσεις στα σύγχρονα Πρότυπα Βασκικά προτάθηκε και έγινε αποδεκτή από τις νέες γενιές των Βάσκων συγγραφέων. Έτσι, η διαμάχη για το *h* άρχισε να υποχωρεί, καθώς οι παλιές γενιές πέθαιναν.

## Συχνότητα γραμμάτων
Σε ένα δείγμα 6.692 γραμμάτων, το συνηθέστερο γράμμα των βασκικών είναι το *a* και το λιγότερο συνηθισμένο είναι το *v* (αν και τα *w*, *y*και *q* δεν εμφανίζονται καθόλου στο δείγμα κειμένου).

## Παραπομπές

Κατηγορία:Λατινικά αλφάβητα
Κατηγορία:Βασκική γλώσσα
Ορθογραφία της Γαλλικής γλώσσας

Η **Γαλλική ορθογραφία** περιλαμβάνει την ορθογραφία και τη στίξη της γαλλικής γλώσσας. Βασίζεται σε ένα συνδυασμό φωνολογικών και ιστορικών αρχών. Η ορθογραφία των λέξεων βασίζεται σε μεγάλο βαθμό από τα Παλαιά Γαλλικά και έχει μείνει περισσότερο ή λιγότερο αλλαγμένη από τότε, παρά τις τεράστιες αλλαγές στην προφορά της γλώσσας στα χρόνια που μεσολάβησαν. Αυτό έχει οδηγήσει σε μια περίπλοκη σχέση μεταξύ ορθογραφίας και ήχου, ιδιαίτερα για τα φωνήεντα, ένα πλήθος σιωπηλών γραμμάτων και ένα μεγάλο αριθμό ομόφωνων (π. χ., *saint/sein/sain/seing/ceins/ceint* (όλα προφέρονται [sɛ̃]), *sang/sans/cent* (όλα προφέρονται [sɑ̃]).

Οι ύστερες προσπάθειες μετατροπής μερικών λέξεων ώστε να γράφονται σύμφωνα με τις λατινικές ετυμολογίες αύξησαν τον αριθμό των σιωπηλών γραμμάτων (π.χ. *temps* - tens και *vingt* - *vint*). Παρ'όλα αυτά υπάρχουν κανόνες που διέπουν τη γαλλική ορθογραφία, επιτρέποντας της να έχει ικανοποιητική ακρίβεια όταν προφέρει γαλλικές λέξεις από τις γραπτές τους μορφές. Η αντίστροφη λειτουργία, η παραγωγή γραπτών μορφών από την προφορά τους, είναι πιο διφορούμενη.

## Αλφάβητο
Το γαλλικό αλφάβητο βασίζεται στα 26 γράμματα του λατινικού αλφαβήτου, κεφαλαία και πεζά, με πέντε διακριτικά και δύο ορθογραφικά συμπλέγματα.

Τα γράμματα  και  χρησιμοποιούνται σπάνια, έχοντας χρήση μόνο σε δάνεια και τοπικούς ιδιωματισμούς. Ο ήχος  γράφεται συνήθως ως , ο ήχος  γράφεται συνήθως ως  οπουδήποτε εκτός των , ως  πριν τα  και μερικές φορές ως  στο τέλος των λέξεων. Ωστόσο, το γράμμα  συναντάται συχνά στην μετρική πρόθεση -κίλο (από το ελληνικό χίλια): *kilogramme, kilomètre, kilowatt, kilohertz,* κτλ.

## Παραπομπές


Κατηγορία:Γαλλική γλώσσα
Γεώργιος Ράλλης (αποσαφήνιση)

Με το όνομα **Γεώργιος Ράλλης** είναι γνωστοί οι πολιτικοί:

*Γεώργιος Ράλλης, Γεώργιος Ι. Ράλλης (1918 – 2006), πρωθυπουργός της Ελλάδας κατά την περίοδο 1980–1981
*Γεώργιος Α. Ράλλης (1804 - 1883) επιφανής νομικός και πολιτικός, πρόεδρος του Αρείου Πάγου και πρύτανης του Πανεπιστημίου Αθηνών
*Γεώργιος Ράλλης (στρατιωτικός) (-1833), στρατιωτικός αξιωματικός του ιππικού
*Γεώργιος Π. Ράλλης, υπουργός Οικονομικών στις κυβερνήσεις Αλέξανδρου Ζαΐμη του 1916 και του 1917
*Γεώργιος Δ. Ράλλης, Έλληνας βουλευτής από το 1915 μέχρι το 1936 και γερουσιαστής
Άγιος Χαράλαμπος Κιλκίς

*Για οικισμούς στην Ελλάδα με το ίδιο όνομα δείτε το λήμμα: [[Άγιος Χαράλαμπος (αποσαφήνιση)]]*

Ο **Άγιος Χαράλαμπος** είναι ημιορεινό χωριό του Δήμου Κιλκίς στην Κεντρική Μακεδονία.

## Γεωγραφικά - ιστορικά στοιχεία
Ο Άγιος Χαράλαμπος βρίσκεται δυτικά της λίμνης Δοϊράνης, κοντά στα σύνορα της Ελλάδας με τη Βόρεια Μακεδονία. Το χωριό είναι κτισμένο στους δυτικούς πρόποδες του όρους Δύσωρο (τμήμα των Κρουσσίων Ορέων), δίπλα στην Εθνική Οδό Θεσσαλονίκης - Δοϊράνης (65), ανάμεσα στο Νέο Μυριόφυτο (βόρεια) και τα Αμάραντα (νότια). Απέχει περίπου 25 χιλιόμετρα βόρεια από την πόλη του Κιλκίς και 72 χιλιόμετρα βόρεια από τη Θεσσαλονίκη.

Μετά τους Βαλκανικούς πολέμους εγκαταστάθηκαν Πόντιοι πρόσφυγες από τη Σάντα της Τραπεζούντας και χαρακτηρίστηκε ως προσφυγικό χωριό. Σύμφωνα με τα στοιχεία της Επιτροπής Αποκαταστάσεως Προσφύγων (ΕΑΠ) από το έτος 1928, στο χωριό εγκαταστάθηκαν 28 οικογένειες, με συνολικά 78 άτομα, και ο πληθυσμός του ήταν αμιγώς προσφυγικός. Οι τότε κάτοικοί του ασχολούνταν με την καλλιέργεια καπνού, σιτηρών και την κτηνοτροφία. Το χωριό παλιότερα ονομαζόταν **Δημούτσα** ή Δημόντζα και έτσι αναφέρεται το 1919, μετά την απελευθέρωση του 1913, στο ΦΕΚ 48Α-05/03/1919 να προσαρτάται στην τότε κοινότητα Σουρλόβου (Αμαράντων). Μετονομάστηκε σε Άγιος Χαράλαμπος το 1926. Σύμφωνα με το πρόγραμμα Καλλικράτης, μαζί με τα Αμάραντα αποτελούν την τοπική κοινότητα Αμαράντων που ανήκει στη δημοτική ενότητα Δοϊράνης του δήμου Κιλκίς και σύμφωνα με την απογραφή 2011 έχει πληθυσμό 97 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Mazda RX-8

Το **Mazda RX-8** ήταν ένα σπορ αυτοκίνητο που παρήχθη από την ιαπωνική αυτοκινητοβιομηχανία Mazda, από τον Φεβρουάριο του 2003 έως τον Ιούνιο του 2012, σε 192.094 αντίτυπα. Διατέθηκε ως 4-πορτο και αυστηρά 4-θέσιο κουπέ, αν και με επαρκείς χώρους για ενήλικες ακόμα και στα πίσω καθίσματα, με αποτέλεσμα να θεωρείται επίσημα ως 4-θέσιο, αντί για 2+2. Ήταν ο άμεσος διάδοχος του Mazda RX-7 (παραγωγή: 1978 - 2002, σε τρεις γενιές) και, όπως όλοι οι προκάτοχοί του στη σειρά γενεών Mazda RX, έφερε αποκλειστικά έναν κινητήρα Βάνκελ της Mazda.

## Εισαγωγή

Το αρχικό πρωτότυπο μοντέλο αποκαλύφθηκε στο Διεθνές Σαλόνι Αυτοκινήτου στο Ντιτρόιτ, Μίσιγκαν, τον Ιανουάριο του 2001 και διέφερε σε λίγες λεπτομέρειες από το τελικό μοντέλο παραγωγής, το οποίο παρουσιάστηκε στο Σαλόνι του Ντιτρόιτ τον Ιανουάριο του 2002. Κυκλοφόρησε για πρώτη φορά διεθνώς για τη σεζόν (model year) του 2003.

## Κινητήρας

Το μοντέλο έφερε έναν δι-ρότορο περιστροφικό κινητήρα Βάνκελ, τον RENESIS, κυβισμού 1.308 κυβικών εκατοστών. Ο συμπαγής και ελαφρύς Wankel περιστροφικός κινητήρας βρίσκεται λίγο πίσω από τον μπροστινό άξονα και προσφερόταν σε εκδοχές ισχύος από 189 hp έως 233 hp (horse power, ιπποδύναμη).

Τον Νοέμβριο του 2008, το μοντέλο υπέστη μια ελαφρά ανανέωση, τόσο αισθητικά, όσο και στο τεχνολογικό του υπόβαθρο, ιδίως στην ανάρτηση, ενώ ταυτόχρονα έλαβαν χώρα και δομικές ενισχύσεις στο σασί.

## Τελική διακοπή

Αν και η παραγωγή του μοντέλου έληξε οριστικά στις 22 Ιουνίου 2012, ειδικότερα η εξαγωγή του στην Ευρώπη είχε διακοπεί ήδη από τις 31 Δεκεμβρίου 2010, διότι ο κινητήρας του δεν πληρούσε τις νέες προδιαγραφές καυσαερίων Euro 5 που τέθηκαν υποχρεωτικά σε εφαρμογή από τις 1 Ιανουαρίου 2011. Ενδεικτικώς, στη Γερμανία όπου κυκλοφόρησε για πρώτη φορά μέσα στο 2003 και διατέθηκε έως το 2010, συνολικά πωλήθηκαν 9.462 αντίτυπα σειράς Mazda RX-8, πλην όμως τα 4.146 από αυτά πωλήθηκαν το 2004, το πρώτο πλήρες έτος που διατέθηκε, και στη συνέχεια οι πωλήσεις κατέρρευσαν σε σχεδόν αμελητέα επίπεδα.

Ο λόγος της οριστικής διακοπής του και σε όλες τις άλλες χώρες διεθνώς, ήταν ότι η Mazda θεώρησε τότε ότι χωρίς τις εξαγωγές στην Ευρώπη και σε συνδυασμό με την τότε άνοδο της ισοτιμίας του γιέν, δεν ήταν πλέον συμφέρουσες οικονομικά οι πωλήσεις του RX-8 στις άλλες αγορές διεθνώς. Αν και αρχικά υπήρχε η προοπτική να εισαχθεί το 2013 ένας διάδοχος με την ονομασία RX-9, τελικώς όμως, λόγω της τεράστιας πτώσης της σχετικής ζήτησης, δεν έχει υπάρξει έως τώρα διάδοχος του RX-8 ή γενικώς κάποιο άλλο μοντέλο με περιστροφικό κινητήρα Βάνκελ.

## Τεχνικά στοιχεία

## Αναφορές


## Βιβλιογραφία
* RX-8 Rotary 40th Anniversary Brochure UK, Mazda Part No. MCAG1068 09/07.
* Mazda RX-8 Brochure USA, Part No. 9999-92-RX8-08.
* Mazda Electronic Parts Catalog 03/11.
* Broschüre/Ausstattungsliste «Mazda RX-8» (Stand: August 2009) Mazda Motors (Deutschland) GmbH.

## Πηγές

* 
* 
* 

## Εξωτερικοί σύνδεσμοι

* 2009 Mazda RX-8 / Mazda USA

Κατηγορία:Μοντέλα Mazda
Κατηγορία:Σπορ αυτοκίνητα
Κατηγορία:Αυτοκίνητα με κινητήρα Βάνκελ
Γιάγια Μπανανά

Ο **Γιάγια Μπανανά** (*Yaya Banana*, γεννημένος στις 29 Ιουλίου 1991) είναι Καμερουνέζος επαγγελματίας ποδοσφαιριστής, ο οποίος αγωνίζεται ως κεντρικός αμυντικός ή αμυντικός μέσος για τον Ολυμπιακό.

## Σταδιοδρομία σε συλλόγους
Τον Ιούνιο του 2009, υπέγραψε με την Εσπεράνς Σπορτίβ ντε Τυνίς, στην οποία ξεκίνησε την επαγγελματική του σταδιοδρομία.

Στις 17 Ιανουαρίου 2012, μετακινήθηκε στη γαλλική Σοσό. Έπαιξε ως δανεικός στην ελβετική Λοζάν-Σπορ για την περίοδο 2013-14.

Στις 30 Ιουλίου 2014, υπέγραψε στον Πλατανιά της Σούπερλιγκ, όπου αμέσως έγινε ο αδιαφιλονίκητος ηγέτης της άμυνας του συλλόγου. Στις 19 Οκτωβρίου 2016, φαίνεται ότι ο Καμερουνέζος διεθνής είχε προσελκύσει το ενδιαφέρον από τουρκικές ομάδες για τη μεταγραφική περίοδο του Ιανουαρίου. Το συμβόλαιο του 23χρονου έληγε το καλοκαίρι του 2017 και η διοίκηση της κρητικής ομάδας ενδιαφερόταν για την επέκτασή του ή την άμεση πώλησή του παίχτη, προκειμένου να αποκτήσει ένα σημαντικό χρηματικό ποσό, για την ενίσχυση του ρόστερ της ομάδας.

Στις 23 Ιουνίου 2017, μετά τη λήξη του συμβολαίου του με τον Πλατανιά, μετακινήθηκε στον Πανιώνιο, παραμένοντας στη Σούπερλιγκ. Στις 17 Αυγούστου 2018, δύο εβδομάδες πριν από το κλείσιμο της καλοκαιρινής μεταγραφικής περιόδου, ο διεθνής κεντρικός αμυντικός, αποκτήθηκε από τον Ολυμπιακό για 700.000 ευρώ από τον Πανιώνιο, όπου επέστρεψε ως δανεικός, καθώς δεν βρισκόταν στα σχέδια του προπονητή του Ολυμπιακού, Πέδρο Μαρτίνς. Τελικά, όντως, ο Πανιώνιος ανακοίνωσε τον δανεισμό του για τη σεζόν 2018-19.

## Εθνική ομάδα
Το Μάρτιο του 2015, έκανε το ντεμπούτο του για την Εθνική Καμερούν σε φιλικό αγώνα εναντίον της Ταϊλάνδης, όπου ξεκίνησε στο βασικό σχήμα.

## Παραπομπές


## Εξωτερικοί σύνδεσμοι

* Προφίλ στο MTNFootball.com
* 
* 
* Προφίλ στο Transfermarkt.com

Κατηγορία:Καμερουνέζοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Καμερούν Κ20
Κατηγορία:Ποδοσφαιριστές Εθνικής Καμερούν
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Εσπεράνς Σπορτίβ ντε Τυνίς
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές ΦΚ Λοζάν-Σπορ
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ξένοι ποδοσφαιριστές στην Ελβετία
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ολυμπιακού Πειραιώς
Epic Games

Η **Epic Games, Inc.** (πρώην **Potomac Computer Systems** και αργότερα **Epic MegaGames Inc.**) είναι Αμερικανική εταιρεία ανάπτυξης παιχνιδιών με έδρα το Κάρι στην Βόρεια Καρολίνα. Η εταιρεία ιδρύθηκε από τον Τιμ Σουίνεϊ ως Potomac Computer Systems το 1991, αρχικά στο σπίτι των γονιών του στο Πότομακ του Μέριλαντ. Μετά την έκδοση του βιντεοπαιχνιδιού *ZZT* (1991), η εταιρεία μετονομάστηκε σε Epic MegaGames στις αρχές του 1992 και ύστερα εισήλθε ο σημερινός αντιπρόεδρος Μαρκ Ρέιν. Μετακινήθηκε στο Κέρι το 1999, το όνομα του στούντιο ήταν απλουστευμένη να Epic Games.

Η Epic Games αναπτύσσει την Unreal Engine, μια εμπορικά διαθέσιμη μηχανή παιχνιδιού. Με αυτή τη μηχανή έχουν παραχθεί τα *[[Fortnite]]* και οι σειρές *[[Unreal]]*, *[[Gears of War]]* και *[[Infinity Blade]]*. Το 2014, το Βιβλίο Γκίνες ονόμασε την Unreal Engine ως την πιο επιτυχημένη μηχανή βιντεοπαιχνιδιών.

Η Epic Games κατέχει την Chair Entertainment και την εταιρεία ανάπτυξης λογισμικού Cloudgine. Λειτουργεί παραρτήματα στο Σιάτλ, την Αγγλία, το Βερολίνο, τη Γιοκοχάμα και τη Σεούλ. Το βασικό προσωπικό κατά την Epic Games περιλαμβάνουν διευθύνων σύμβουλος Tim Sweeney, επικεφαλής προγραμματιστής Steve Polge και art director Chris Perna. Η Tencent την απόκτηση του 40% των μετοχών της εταιρείας το 2012, μετά την Epic Games συνειδητοποίησε ότι η βιομηχανία βιντεοπαιχνιδιών ήταν σε μεγάλο βαθμό την ανάπτυξη προς τα παιχνίδια, όπως μια υπηρεσία μοντέλο.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών των Ηνωμένων Πολιτειών
Κατηγορία:Νικητές Golden Joystick Award
Μάχη της Δρέσδης

Η **μάχη της Δρέσδης** έγινε το 1813 και ήταν σημαντική μάχη των Ναπολεόντειων Πολέμων, με νικηφόρα έκβαση για τους Γάλλους. Η μάχη πραγματοποιήθηκε γύρω από την πόλη της Δρέσδης στη σημερινή Γερμανία. Παρά το γεγονός ότι Γάλλοι είχαν πολύ λιγότερο στρατό, οι γαλλικές δυνάμεις υπό τις διαταγές του Ναπολέοντα Α΄ σημείωσαν μεγάλη νίκη ενάντια στον συμμαχικό στρατό (Αυστρία, Ρωσία, Πρωσία) υπό την ηγεσία του πρίγκηπα Κάρολου Φιλίππου.

Οι απώλειες ήταν μεγάλες, οι συμμαχικές δυνάμεις είχαν χάσει περίπου 38.000 άνδρες και 40 όπλα. Οι γαλλικές απώλειες ανήλθαν σε περίπου 10.000 νεκρούς και τραυματίες. Κάποιοι από τους αξιωματικούς του Ναπολέοντα σημείωσαν ότι "υπέφερε από ένα βίαιο κολικό, το οποίο είχε προκληθεί από την κρύα βροχή, στην οποία είχε εκτεθεί σε όλη τη μάχη."

μικρογραφία|300px|κέντρο|Το σύμβολο που ο Ναπολέων άφησε στην Δρέσδη

## Παραπομπές


## Εξωτερικοί σύνδεσμοι
* 

Κατηγορία:Μάχες
Κατηγορία:Ιστορία της Γαλλίας
Κατηγορία:Μάχες Αυστριακής Αυτοκρατορίας
Κατηγορία:Ιστορία της Ρωσίας
Κατηγορία:Μάχες χαραγμένες στην Αψίδα του Θριάμβου
Μάχη της Ματζέντα

Η **Μάχη της Ματζέντα** έλαβε χώρα στις 4 Ιουνίου 1859 κατά την διάρκεια του Δεύτερου Ιταλικού Πόλεμου της Ανεξαρτησίας, με αποτέλεσμα τη νίκη της Γαλλίας-Σαρδηνίας, υπό τις διαταγές του Ναπολέοντα Γ΄, ενάντια στην Αυστριακή Αυτοκρατορία.

Πραγματοποιήθηκε κοντά στην πόλη Ματζέντα στο Βασίλειο της Λομβαρδοβενετίας, κρατίδιο της Αυστριακής Αυτοκρατορίας. Ο στρατός του Ναπολέοντα διέσχισε τον ποταμό Τικίνο και πέρασε τα αυστριακά σύνορα αναγκάζοντας τον αυστριακό στρατό να πολεμήσει. Όταν ο Φέρεντς Γκιουλάι, ο επικεφαλής των αυστριακών στρατευμάτων, κατάλαβε ότι η μάχη ήταν χαμένη διέταξε υποχώρηση. Η μάχη της Ματζέντα δεν ήταν ιδιαίτερα μεγάλη, αλλά ήταν αποφασιστική νίκη για τις γαλλοσαρδηνικές δυνάμεις.

## Επακόλουθο
Το 1859 ανακαλύφθηκε ένα καινούργιο χρώμα, το Ματζέντα, που πήρε το όνομα του από την μάχη αυτή.

## Παραπομπές


## Εξωτερικοί σύνδεσμοι
* 

Κατηγορία:Μάχες Αυστριακής Αυτοκρατορίας
Κατηγορία:Μάχες
Γρηγόριος (στρατηγός)

Ο **Γρηγόριος** ήταν βυζαντινός στρατηγός στα τέλη του 10ου αρχές 11ου αιώνα.

Ο Γρηγόριος είναι γνωστός από επιγραφή στα ελληνικά που σώζεται σε ναό στο Εγκρέκ κοντά στο σημερινό Ερζερούμ της Τουρκίας, τότε Εγκρέκ της Αρμενίας. Ο Γρηγόριος αναφέρεται ως πατρίκιος και στρατηγός Λαρίσσης, πιθανότατα της Στρατηγίδος Λάρισας Καππαδοκίας, και Μακεδονίας. Ο Γρηγόριος ήταν από τους στρατηγούς που διορίσθηκαν από τον Βασίλειο Β΄ στις περιοχές που προσάρτησε στα Αρμενικά εδάφη, τοπικούς διοικητές, στις αρχές του 11ου αιώνα και πιθανότατα είχε συμμετάσχει στην εκστρατεία του.

## Παραπομπές


## Πηγές
* 

Κατηγορία:Βυζαντινοί Πατρίκιοι
Κατηγορία:Βυζαντινοί στρατηγοί
Κατηγορία:Βυζαντινοί του 11ου αιώνα
Κατηγορία:Κυβερνήτες του Θέματος Μακεδονίας
Total Dreamer

Το **Total Dreamer** (πρωτότυπος τίτλος: Totalmente Demais) είναι Βραζιλιάνικη τηλενουβέλα που παράγεται και μεταδίδεται από την Rede Globo. Έκανε πρεμιέρα στις 9 Νοεμβρίου 2015 στη ζώνη των 7 μ.μ., αντικαθιστώντας την σειρά I Love Paraisópolis και έληξε στις 30 Μαΐου 2016 ακολουθούμενη από την Haja Coração.

Βασίζεται εν μέρει στο έργο Πυγμαλίων του Τζωρτζ Μπέρναρντ Σω το 1913. Η σειρά γράφτηκε από τους Ροσάνε Σβάρτμαν και Πάουλο Χαλμ σε συνεργασία με τους Μάριο Βιάνα, Κλαούντια Σαρντίνια, Φαμπρίσιο Σαντιάγκο και Φελίπε Καμπράλ. Σκηνοθέτης είναι ο Λουίζ Ενρίκε Ρίος.

Πρωταγωνιστούν οι Μαρίνα Ρούι Μπαρμπόσα, Φελίπε Σίμας, Φάμπιο Ασσουντσάο, Τζουλιάνα Πάες, Τζουλιάνα Πάιβα, Ουμπέρτο Μαρτίνς, Βίβιαν Πασμάντερ και Ντάνιελ Ρότσα.

Τον Σεπτέμβριο του 2017 η σειρά προτάθηκε για τη κατηγορία της καλύτερης τηλενουβέλας στα 45α Διεθνής Βραβεία Έμμυ. Η σειρά ολοκλήρωσε 175 επεισόδια.

Στην Ελλάδα προβλήθηκε από τον σταθμό Alpha TV για μια εβδομάδα  απο τις 21 Ιανουαρίου 2019 εως 25 Ιανουαρίου 2019, ωστόσο κόπηκε λόγω χαμηλών νούμερων τηλεθέασης. Ωστόσο, ξεκινώντας από την 1η Ιουλίου 2019, η σειρά προβάλετε ξανά στο ίδιο κανάλι.

## Κατάλογος ηθοποιών

### Ειδική εμφάνιση

## Παραπομπές


Κατηγορία:Βραζιλιάνικες τηλεοπτικές σειρές
Κατηγορία:Τηλενουβέλες του TV Globo
Ρωμανός (στρατηγός)

Ο **Ρωμανός** ήταν βυζαντινός στρατηγός στα τέλη του 10ου αρχές 11ου αιώνα.

Είναι γνωστός από αχρονολόγητο μολυβδόβουλο που τον αναγράφει με τα αξιώματα του σπαθρίου, στρατηγού και κατεπάνω Ιβηρίας και Χαλδίας. Από τους σύγχρονους ερευνητές υπάρχει διγνωμία, κάποιοι τον ταυτίζουν με τον Ρωμανό Δαλασσηνό ενώ άλλοι προτείνουν ότι είναι διαφορετικό πρόσωπο εφόσον φέρει διαφορετικά αξιώματα και η σφραγίδα φέρει άλλα σύμβολα από αυτά της οικογένειας Δαλασσηνών. Πιθανολογείται πως ήταν κάποιος από τους διοικητές που διόριζε ο Βασίλειος Β´ στα Αρμενικά και Ιβηρικά εδάφη που προσάρτησε στην αυτοκρατορία στις αρχές του 11ου αιώνα.

## Παραπομπές


## Πηγές
* 

Κατηγορία:Βυζαντινοί διοικητές Θεμάτων
Κατηγορία:Βυζαντινοί στρατηγοί
Κατηγορία:Βυζαντινοί του 11ου αιώνα
Κατηγορία:Κατεπάνω
Κατηγορία:Βυζαντινοί σπαθάριοι
Ζωρζ-Ανρί Σουτού

Ο **Ζωρζ-Ανρί Σουτού** (γαλλικά: *Georges-Henri Soutou*) είναι Γάλλος ιστορικός της σύγχρονης περιόδου, γεννημένος στη Γενεύη της Ελβετίας, στις 14 Αυγούστου 1943.

Είναι μέλος του Ινστιτούτου της Γαλλίας.

## Βιογραφία
Είναι υιός του Ζαν-Μαρί Σουτού, διπλωμάτη, ο οποίος διετέλεσε, μεταξύ άλλων, διευθυντής Ευρώπης, πρέσβης στην Αλγερία (1971-1975), καθώς και Γενικός Γραμματέας εντός του Υπουργείου Εξωτερικών Υποθέσεων, ενώ, η μητέρα του, ήταν «Ισπανίδα δημοκρατική», εγγονή του προέδρου της ισπανικής κυβερνήσεως, Αντόνιο Μάουρα, πάππο του Χόρχε Σεμπρούν.

Επέλεξε να πραγματοποιήσει σπουδές ιστορίας στη Σορβόννη, ενώ εργάστηκε επί του γερμανικού τομέα της ιστορίας σε συνεργασία με τον Ζακ Ντροζ, ενώ, στη συνέχεια, πραγματοποίησε επιπρόσθετη διδακτορική διατριβή υπό την διεύθυνση του Ζαν-Μπατίστ Ντυροζέλ, αντικείμενο της οποίας ήταν η διατήρηση του αποκλεισμού ο οποίος είχε επιβληθεί στη Γερμανία μετά την υπογραφή της ανακωχής του Α΄ Παγκοσμίου Πολέμου

Διατελεί καθηγητής στη Σορβόννη (Πανεπιστήμιο Παρίσι 4) από το 1988, καθώς και του Ινστιτούτου Πολιτικών Σπουδών του Παρισιού από το 2005.

Οι τομείς έρευνάς του σχετίζονται με τις διεθνές σχέσεις κατά την διάρκεια του 20ού αιώνα, ιδιαίτερα τον Α΄ Παγκόσμιο Πόλεμο και τις σχέσεις μεταξύ Ανατολής και Δύσης μετά το 1945. Το έργο του *L'Or et le sang – Les buts de guerre économiques de la Première Guerre mondiale* «θεωρείται ως ένα εκ των καλύτερων έργων διερεύνησης των αιτίων του Α΄ Παγκοσμίου Πολέμου».

Εξελέγη ως μέλος της Ακαδημίας Ηθικών και Πολιτικών Επιστημών τον Δεκέμβριο του 2008.

Από το 2012, διατελεί πρόεδρος του Ινστιτούτου Συγκριτικής Στρατηγικής.

Διατελεί πρόεδρος της Επιτροπής Οργάνωσης της Ενώσεως των Διεθνιστών, καθώς και μέλος της λέσχης *[[Le Siècle]]*.

Είναι διευθυντής του Ιδρύματος Τιερ.

## Εργογραφία

* *La Guerre froide de la France 1941-1990*, Tallandier, 2018, 588 σ.
* *La grande illusion - Quand la France perdait la paix 1914-1920*, Παρίσι (Tallandier), 2015.
* *L'Europe de 1815 à nos jours*, Παρίσι (PUF, συλλογή « Nouvelle Clio »), 2007.
* *La Guerre de cinquante ans*, Παρίσι (Fayard), 2001.
* *L'Alliance incertaine – Les rapports politico-stratégiques franco-allemands (1954-1996)*, Παρίσι (Fayard), 1996.
* *L'Or et le sang – Les buts de guerre économiques de la Première Guerre mondiale*, Παρίσι (Fayard), 1989.

## Παραπομπές


## Πηγές
*  Eric Bussière, Isabelle Davion, Olivier Forcade & Stanislas Jeannesson, *Penser le système international (XIXe-XXIe). Autour de l'œuvre de Georges-Henri Soutou*, Παρίσι, PUPS, 2013, 424 σ.

Κατηγορία:Γάλλοι ιστορικοί του 20ού αιώνα
Κατηγορία:Ιστορικοί των διεθνών σχέσεων
Κατηγορία:Καθηγητές του Ινστιτούτου Πολιτικών Σπουδών του Παρισιού
Κατηγορία:Καθηγητές του Πανεπιστημίου Παρίσι 4
Κατηγορία:Μέλη της Ακαδημίας Ηθικών και Πολιτικών Επιστημών
Κατηγορία:Μέλη της Academia Europaea
Κατηγορία:Ιππότες της Λεγεώνας της Τιμής
Κατηγορία:Αξιωματούχοι του Εθνικού Τάγματος της Αξίας
Κατηγορία:Ιππότες των Ακαδημαϊκών Φοινίκων
Μοσχίδης

Το ελληνικό επώνυμο **Μοσχίδης**, που ετυμολογικά σημαίνει «γιος ή απόγονος του Μόσχου», μπορεί να αναφέρεται σε κάποιο από τα εξής πρόσωπα:

* Αργύριος Μοσχίδης (1865-1912), ιστορικός
* Γιώργος Μοσχίδης (1931-2018), ηθοποιός
* Όθων Μοσχίδης (20ός αι.), παλαιστής που διακρίθηκε στην ελληνορωμαΐκή πάλη στους Ολυμπιακούς Αγώνες του 1968
* Παύλος Μοσχίδης (1927-2004), ζωγράφος

Κατηγορία:Ελληνικά επώνυμα
Συναίνεση του 1992

Η **Συναίνεση του 1992** («Συναίνεση μιας Κίνας, με διαφορετική ερμηνεία») είναι πολιτικός όρος που επινοήθηκε από τον πολιτικό Σου Τσι του Κουομιντάνγκ, αναφερόμενος στο αποτέλεσμα μιας συνάντησης το 1992 μεταξύ των ημιεπίσημων αντιπροσώπων της Λαϊκής Δημοκρατίας της Κίνας (ΛΔΚ) στην ηπειρωτική Κίνα και της Δημοκρατίας της Κίνας (ROC) στην Ταϊβάν. Η ύπαρξη μιας τέτοιας συναίνεσης βρίσκεται υπό αμφισβήτηση στην Ταϊβάν. Το Κουομιντάγκ (KMT) ισχυρίζεται ότι υπάρχει συναίνεση μιας Κίνας με διαφορετικές ερμηνείες (το Κομμουνιστικό Κόμμα της Κίνας αναγνωρίζει μόνο τη συναίνεση ότι η Ταϊβάν ανήκει στην Κίνα και δεν αναγνωρίζει διαφορετική ερμηνεία της Κίνας που ισχυρίζεται το Κουομιντάνγκ), ενώ το Δημοκρατικό Προοδευτικό Κόμμα και ο Πρόεδρος της Δημοκρατίας της Κίνας το 1992, ο Λι Τενγκ-χουί, αρνήθηκαν την ύπαρξη της συναίνεσης του 1992.

Ο ίδιος ο όρος επινοήθηκε τον Απρίλιο του 2000 από τον πολιτικό Σου Τσι του Κουομιντάνγκ, ο οποίος αργότερα το 2006 αναγνώρισε ότι συντάχθηκε με τον όρο. Ο όρος, όπως περιγράφεται από ορισμένους παρατηρητές, σημαίνει ότι όσον αφορά την αρχή της "Κίνας", και οι δύο πλευρές αναγνωρίζουν ότι υπάρχει μόνο μία "Κίνα": τόσο η ηπειρωτική Κίνα όσο και η Ταϊβάν ανήκουν στην ίδια Κίνα, αλλά ερμηνεύουν την έννοια αυτής της Κίνας σύμφωνα με τον δικό τους ορισμό.

Οι επικριτές του όρου, συμπεριλαμβανομένου του Δημοκρατικού Προοδευτικού Κόμματος της Ταϊβάν, επισημαίνουν ότι επειδή δεν υπήρξε συμφωνία για το νόημα και την αμοιβαία κατανόηση της Κίνας και για ποια κυβέρνηση, αυτή της ΔΤΚ ή της ΛΔΚ θα εκπροσωπούσε την "Κίνα", αυτό δεν ήταν "συναίνεση". Επικρίνουν επίσης τον όρο με βάση το γεγονός ότι δεν δημιουργήθηκε ταυτόχρονα με τη συνάντηση: σύμφωνα με τον πρώην γενικό γραμματέα του Εθνικού Συμβουλίου Ασφαλείας Σου Τσι, ο όρος δημιουργήθηκε το 2000, οκτώ χρόνια μετά τις συναντήσεις του 1992.

Η θέση της ΛΔΚ είναι ότι υπάρχει μία αδιαίρετη κυριαρχία της Κίνας (Λαϊκή Δημοκρατία της Κίνας) και ότι η ΛΔΚ είναι ο μοναδικός νόμιμος εκπρόσωπος αυτής της κυριαρχίας της αρχής της Κίνας (και των επόμενων συστημάτων Μία Χώρα Δύο Συστήματα).

## Παραπομπές


Κατηγορία:Πολιτική ορολογία
Τιβανική γλώσσα

[μικρογραφία|Επιγραφή στο [Κιζίλ με τουρκικό αλφάβητο]]
Τα **τιβανικά** (τιβανικά: , *tıwa dıl*), επίσης γνωστή ως Τουβινιανά, είναι τουρκική γλώσσα που ομιλείται στη Δημοκρατία της Τιβά στη νοτιοκεντρική Σιβηρία της Ρωσίας. Η γλώσσα έχει δανειστεί μεγάλο αριθμό λέξεων από τα μογγολικά, τα θιβετιανά και πιο πρόσφατα από τα ρωσικά. Υπάρχουν μικρές ομάδες διασποράς ανθρώπων Τιβά που μιλούν διαλέκτους των τιβανικών στη Λαϊκή Δημοκρατία της Κίνας και στη Μογγολία.

## Παραπομπές


## Εξωτερικοί σύνδεσμοι

Κατηγορία:Γλώσσες της Ρωσίας
Κατηγορία:Τουρκικές γλώσσες
Κατηγορία:Γλώσσες της Κίνας
Κατηγορία:Γλώσσες της Μογγολίας
Κομητεία Φέγιερ

Το **Φέγιερ** (, προφέρεται [ˈfɛjeːr]) είναι διοικητική κομητεία (κομιτάτο ή "μέγκυε") στην κεντρική Ουγγαρία. Βρίσκεται στη δυτική όχθη του ποταμού Δούναβη και σχεδόν αγγίζει την ανατολική όχθη της Λίμνης Μπάλατον. Συνορεύει με τις ουγγρικές κομητείες Βέσπρεμ, Κόμαρομ-Έστεργκομ, Πεστ, Μπατς-Κίσκουν, Τόλνα και Σόμοτζι. Πρωτεύουσα είναι το Σέκεσφεχερβαρ. 

Σύμφωνα με στοιχεία του 2015, η κομητεία είχε πληθυσμό 417.651 κατοίκων.

## Γεωγραφία
Γεωγραφικά η κομητεία Φέγιερ είναι ποικίλη. Το νότιο τμήμα είναι παρόμοιο -και γειτνιάζει- με τη μεγάλη Ουγγρική Πεδιάδα (Nagyalföld), ενώ άλλα μέρη είναι λοφώδη (βουνά Μπάκονι, Βέρτες, Γκέρετσε). Η λίμνη Βέλεντσε, δημοφιλές θέρετρο, βρίσκεται επίσης εκεί.

## Παραπομπές


## Εξωτερικοί σύνδεσμοι
* 

Κατηγορία:Κομιτάτα της Ουγγαρίας
Κατηγορία:Κομιτάτο του Φέγιερ
Μαρτιάζο

μικρογραφία|Σημαία
Η **Δημοκρατία του Μαρτιάζο** () ήταν μη αναγνωρισμένο κράτος που διακηρύχτηκε από τους επαναστάτες Χούτου στο Μπουρούντι την 1η Μαΐου 1972 στη Βιάντα. Το κράτος βρισκόταν μέσα στην ορεινή κοινότητα Βουγκίζο, μεταξύ του Μακάμπα και της λίμνης Νιάνζα. Στις 9 Μαΐου 1972, οι δυνάμεις της κυβέρνησης του Τούτσι Μισέλ Μικομπέρο κατέλαβαν την περιοχή, τερματίζοντας την εξέγερση και την ύπαρξη του Μαρτιάζο. Ο αριθμός των ανθρώπων που σκοτώθηκαν κατά τη διάρκεια της εξέγερσης πιστεύεται ότι κυμαίνονται μεταξύ 800 και 1200. 

Οι ακαδημαϊκοί έχουν βαπτίσει το κράτος ως «μυστηριώδες» και «εφήμερο» λόγω της έλλειψης αξιόπιστων πληροφοριών σχετικά με αυτό.  Αφού υπήρξε για 8 ημέρες, δεν σχηματίστηκαν ποτέ επίσημες κυβερνητικές δομές στο Μαρτιάζο. Ωστόσο, λέγεται ότι ο Αντουάν Σερουκουάβου ήταν πρόεδρος του κράτους. 

Η δημιουργία του Μαρτιάζο και η δολοφονία του πρίγκιπα Ντάρε Ε΄ του Μπουρούντι ήταν δύο γεγονότα που σηματοδότησαν την αρχή του εμφύλιου πολέμου και γενοκτονίας του 1972. 

## Παραπομπές


## Περαιτέρω ανάγνωση

* Jean-Pierre Chrétien & Jean-François Dupaquier, *Burundi 1972, au bord des génocides*, pp.&nbsp;89–90.
Κατηγορία:Πρώην κράτη της Αφρικής
Κατηγορία:Πρώην μη αναγνωρισμένα κράτη
Skypix

**Skypix** (προφ. *Σκάιπιξ*) είναι το όνομα μιας γλώσσας σήμανσης που χρησιμοποιείται για την κωδικοποίηση περιεχομένου γραφικών, όπως μεταβλητές γραμματοσειρές, ελεγχόμενες από το ποντίκι ενέργειες, κινούμενα σχέδια και ήχο στο bulletin board system. Το σύστημα γράφτηκε από τον Μάικλ Κοξ σε Η/Υ Amiga το 1987 και αρχικά φιλοξένησε το σύστημα Atredes BBS, το οποίο αργότερα μετονομάστηκε σε Skyline. Το Skypix επέτρεπε στον επεξεργαστή BBS να δημιουργήσει διαδραστικά συστήματα BBS με γραφικά, γραμματοσειρές, ελεγχόμενες από το ποντίκι ενέργειες, κινούμενα σχέδια και ήχο. 

Το Skypix χρησιμοποίησε μια επέκταση του συστήματος γραφικών ANSI, το οποίο πρόσθετε νέες οδηγίες. Τα γραφικά συνήθως δημιουργήθηκαν χρησιμοποιώντας το Skypaint, το οποίο θα μπορούσε να δημιουργήσει αρχεία Skypix απευθείας από ένα οικείο πρόγραμμα ζωγραφικής. Τα αρχεία μπορούσαν να τοποθετηθούν στο σύστημα και οποιοδήποτε πρόγραμμα τερματικού με δυνατότητα Skypix θα παρατηρούσε την κωδικοποίηση και την αναδημιουργία των γραφικών. 

Το λογισμικό BBS μπορούσε να προγραμματιστεί στη γλώσσα ARexx (μία παραλλαγή της REXX για την Amiga). Αυτό οδήγησε σε μια ενθουσιώδη ομάδα χομπιστών του Skypix. 

Το Skypix ήταν διαθέσιμο μόνο σε υπολογιστή Amiga, φιλοξενούταν στο Skyline BBS και είχε πρόσβαση χρησιμοποιώντας τον εξομοιωτή τερματικού Skyterm. Η υποστήριξη Skypix υλοποιήθηκε αργότερα στο JR-Comm από τον Τζόναθαν Ράντιγκαν. Κάποτε πάνω από χίλια συστήματα Skyline λειτουργούσαν σε όλο τον κόσμο. Ο ίδιος ο εφευρέτης της Amiga Τζέι Μάινερ έτρεξε για λίγο ένα σύστημα Skyline. 

## Παραπομπές


## Εξωτερικοί σύνδεσμοι

* «BBS: Το ντοκιμαντέρ, Μια επισκόπηση των προγραμμάτων BBS», εκτεταμένη προβολή.  Αυτό το έγγραφο αποτελεί μέρος της δημιουργίας του DVD.
* (Ripscrip Graphic Protocol Specs που αναφέρει συνοπτικά το Skypix ως πρωτόγονη γλώσσα σήμανσης) 
* Το περιοδικό MC MIcroComputer αριθ. 97, Ιούνιος 1990, Ιταλία. Συλλογή PDF του περιοδικού Computer MC-Microcomputer (στην ιταλική γλώσσα) αναφέροντας εν συντομία το Skypix ως αναδυόμενη υποσχόμενη γλώσσα για το BBS. 
* "Οι υπολογιστές δεν είναι πλέον διασκεδαστικές", μια συζήτηση του 2003 στο &#x5B; http://forums.randi.org/forumindex.php JREF Forum &#x5D; (Εκπαιδευτικό Ίδρυμα James Randi) με τον συγγραφέα του Skyline BBS που συμμετείχε στη συζήτηση. 
* Ansi / Skypix Χαρακτηριστικά και Tutorials στο Amiga Aminet επίσημο αποθετήριο (σε μορφή AmigaGuide και κειμένου). 

Κατηγορία:Πρωτόκολλα δικτύου
Κατηγορία:Λογισμικό Amiga
Διπόταμος (αποσαφήνιση)

Με το όνομα **Διπόταμος** αναφέρονται:

* Ο Διπόταμος Καβάλας, οικισμός του δήμου Νέστου στον Νομό Καβάλας
* Ο Διπόταμος Κιλκίς, οικισμός του δήμου Κιλκίς στον Νομό Κιλκίς
* Ο Διπόταμος Τρικάλων, οικισμός του Δήμου Τρικκαίων στον νομό Τρικάλων.  
* Ο Διπόταμος (χείμαρρος), χείμαρρος στο νησί της Χίου. 

## Δείτε επίσης

* Διπόταμο Ιωαννίνων
* Διπόταμα (αποσαφήνιση)

Κατηγορία:Αποσαφηνίσεις ελληνικών τοπωνυμίων
Αυστραλιανό Όπεν (2019)

Το **[[Αυστραλιανό Όπεν]] 2019** ήταν ένα τουρνουά αντισφαίρισης γκραντ σλαμ που διεξήχθη στη Μελβούρνη από τις 14 έως τις 27 Ιανουαρίου 2019. Ήταν η 107η έκδοση του Αυστραλιανού Όπεν, το 51ο στην εποχή του Όπεν, και το πρώτο γκραντ σλαμ της χρονιάς. Το τουρνουά αποτελείτο από εκδηλώσεις για τους επαγγελματίες παίκτες σε μονό, διπλό και μικτό διπλό. Οι παίκτες κάτω των 18 ετών ή με αναπηρικό αμαξίδιο αγωνίστηκαν σε μονά και διπλά τουρνουά. Όπως και κατά τα προηγούμενα χρόνια κύριος χορηγός του τουρνουά ήταν η Kia.

Αυτό ήταν το πρώτο Αυστραλιανό Όπεν που είχε τελικά σετ τάιμπρεϊκ, το οποίο εισήχθη σε όλες τις μορφές αγώνα. Αν ο αγώνας έφτανε 6-6 στο τελευταίο σετ, ο πρώτος παίκτης που θα σκοράρει 10 πόντους με απόσταση τουλάχιστον 2 πόντων από τον αντίπαλο κερδίζει τον αγώνα. Η Κέιτι Μπάουλτερ και Εκατερίνα Μακάροβα ήταν οι πρώτες παίκτριες που έπαιξαν αγώνα με βάση τη νέα μορφή.

Για πρώτη φορά στα μονά ανδρών, επιτράπηκε το δεκάλεπτο διάλειμμα λόγω ζέστης μετά το τρίτο σετ, αν η Κλίμακα Άγχους Θερμότητας του Αυστραλιανού Όπεν έφτανε τον βαθμό 4,0 ή παραπάνω.

Σε πενταετή συμφωνία με αφετηρία το 2019, η Dunlop ανέλαβε τον ρόλο της Wilson ως προμηθευτές των μπάλων του τένις.

Οι Ρότζερ Φέντερερ και Καρολίν Βοζνιάκι ήταν για άλλη μια χρονιά οι προηγούμενοι νικητές στο ανδρικό και στο γυναικείο πρωτάθλημα αντίστοιχα. Ωστόσο ηττήθηκαν και οι δύο, με τον Φέντερερ να χάνει από τον Στέφανο Τσιτσιπά στον τέταρτο γύρο και η Βοζνιάκι να χάνει στον τρίτο γύρο από τη Μαρία Σαράποβα.

## Τουρνουά
μικρογραφία|Η Rod Laver Arena, όπου πραγματοποιήθηκε ο τελικός του Australian Open
Το Αυστραλιανό Οπεν 2019 διεξήχθη για 107η φορά.

Το τουρνουά οργανώνεται από τη Διεθνή Ομοσπονδία Αντισφαίρισης και είναι μέρος του ATP Tour και WTA Tour 2019. Το τουρνουά αποτελείται από ανδρικές και γυναικείες εκδόσεις, καθώς και μεικτές. Υπάρχουν εκδηλώσεις για αγόρια και κορίτσια (παίκτες κάτω των 18 ετών), τα οποία είναι μέρος του τουρνουά. Επίσης, υπάρχουν εκδόσεις για άτομα με αναπηρικό αμαξίδιο.

Το τουρνουά παίχτηκε σε πολλά γήπεδα και έλαβε μέρος σε μια σειρά 25 γηπέδων, συμπεριλαμβανομένων των τριών γηπέδων Ροντ Λέιβερ, Μάργκαρετ Κορτ και Μελβούρνης.

## Παραπομπές


Κατηγορία:Αυστραλία
Κατηγορία:Αθλητικά γεγονότα του 2019
Διπόταμα (αποσαφήνιση)

Με το όνομα **Διπόταμα** είναι γνωστοί στην Ελλάδα οι παρακάτω οικισμοί:

*Διπόταμα Δράμας
*Διπόταμα Λακωνίας
*Διπόταμα Καρδίτσας

Κατηγορία:Αποσαφηνίσεις ελληνικών τοπωνυμίων
Αντιπατητής

Ο **Αντιπατητής** είναι μία μορφή ελληνικού παραδοσιακού χορού από το Μεσοχώρι Δωδεκανήσου της Καρπάθου. 

Το όνομα του οφείλεται στα αντιπατήματα δεξιά-αριστερά, που κάνουν οι χορευτές στο ξεκίνημα του χορού. 

Τα τελευταία χρόνια χορεύεται και από άλλα χωριά της Καρπάθου.

## Δείτε επίσης

* Ελληνική μουσική

## Παραπομπές


Κατηγορία:Ελληνικοί χοροί
Κατηγορία:Χοροί των νησιών του Αιγαίου Πελάγους
Κατηγορία:Πολιτισμός της Καρπάθου
Τρύφων Καρατζάς

Ο **Τρύφων Καρατζάς** (Αθήνα, 5 Οκτωβρίου 1935 – 17 Ιανουαρίου 2019) ήταν Έλληνας ηθοποιός της τηλεόρασης, του θεάτρου και του κινηματογράφου με σταδιοδρομία 60 ετών στην υποκριτική.

## Βιογραφία
Στο δημοτικό ήταν συμμαθητής με τον Αλέκο Φασιανό. Σπούδασε στο Πάντειο Πανεπιστήμιο και έπειτα με υποτροφία στην Δραματική Σχολή του Ωδείου Αθηνών όπου είχε δάσκαλο τον Δημήτρη Ροντήρη. Κατά την στρατιωτική του θητεία υπηρέτησε ως εκφωνητής στον Ραδιοφωνικό Σταθμό των Ενόπλων Δυνάμεων (1958). Μετά τον στρατό, συνέχισε επί σειρά ετών να εργάζεται ως εκφωνητής στο ραδιόφωνο, παράλληλα με την θεατρική του δραστηριότητα. Από την ηλικία των 11 ετών ήταν ιεροψάλτης. Ξεκίνησε την καριέρα του το 1957, σε ηλικία 22 ετών. Δυο χρόνια αργότερα, το 1959, έκανε την πρώτη του εμφάνιση στον κινηματογράφο με την ταινία *Ερωτικές ιστορίες*, στο πλευρό της Αλίκης Βουγιουκλάκη, όπου είχε έναν μικρό ρόλο. Συμμετείχε μεταξύ άλλων στις ταινίες: *Ο εμποράκος* (1967), *Ο Λαμπίρης εναντίον των παρανόμων* (1967), *Εκείνοι που ξέρουν να αγαπούν* (1968), *Πληγωμένα νιάτα* (1969), *Σκιές στην άμμο* (1970), *Βία και γοητεία* (1989), *Ζιγκολό* (1993) και ''Το κλάμα βγήκε από τον παράδεισο'' (2001).

Στην τηλεόραση συμμετείχε μεταξύ άλλων στην σειρά *Ονειροπαγίδα* (2011-2013), μαζί με τους Μαρία Σολωμού, Γιώργο Καραμίχο και Χριστίνα Τσάφου αλλά και στην σειρά *Λαβ σόρι* μαζί με τον Τάσο Χαλκιά και την Κωνσταντίνα Μιχαήλ.

Η πρώτη εμφάνιση στο θέατρο ήταν στη παράσταση ''Η δωδέκατη νύχτα''. Επί 10 χρόνια συμμετείχε στο θίασο του Κώστα Μουσούρη, με μικρούς και μεγάλους ρόλους. Συνέχισε να εργάζεται στο θέατρο ακόμη και μέχρι τα ογδόντα του χρόνια, καθώς από το 2016 έως και λίγους μήνες πριν πεθάνει εμφανιζόταν στην παράσταση *Οι 12 ένορκοι* στο θέατρο «Αλκμήνη».

Δήλωνε οπαδός της μοναχικότητας ενώ υπηρέτησε ανελλιπώς κάθε είδος ρόλου που του εμπιστεύθηκαν και δεν άφησε απογόνους.

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Πηγές
* https://www.newsbeast.gr/greece/arthro/4433111/efyge-apo-ti-zoi-o-ithopoios-tryfon-karatzas

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι του Ωδείου Αθηνών
Δίβουνο Κιλκίς

Το **Δίβουνο**, επίσημα **Διβούνιον,** είναι ορεινό χωριό του Κιλκίς σε υψόμετρο 520 μέτρων.

## Γεωγραφία - Ιστορία
Το Δίβουνο βρίσκεται στις νοτιοδυτικές πλαγιές του όρους Δύσωρον (μέρος από τα Κρούσσια όρη). Το χωριό απέχει 16 χλμ. Β.-ΒΑ. της πόλης του Κιλκίς και 67,5 χλμ. Β. της Θεσσαλονίκης. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 20 οικογένειες προσφύγων από τον Πόντο. Η παλιά του ονομασία, από την τουρκοκρατία, ήταν *Οτμανλή* ή **Οτμανλί** και με αυτό αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Φαναρλή που ανήκε στο νομό Θεσσαλονίκης. Το 1927 μετονομάζεται σε **Άγιος Παύλος** και το 1951 σε Διβούνιον. Τον Σεπτέμβριο του 1943 πραγματοποιήθηκε στον οικισμό ένοπλη σύγκρουση μεταξύ των αντιστασιακών οργανώσεων του ΕΛΑΣ και της ΠΑΟ.

Σύμφωνα με το πρόγραμμα Καλλικράτης, μαζί με τον Τριπόταμο αποτελούν την τοπική κοινότητα Τριποτάμου που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει  πληθυσμό 46 κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Άνω Χορτοκόπι Καβάλας

Το **Άνω Χορτοκόπι** (επίσημη ονομασία *Άνω Χορτοκόπιον*) ή *Παλαιό Χορτοκόπι* είναι οικισμός της τοπικής κοινότητας Κηπίων, της δημοτικής ενότητας (τέως δήμου) Ελευθερούπολης, του δήμου Παγγαίου, της περιφερειακής ενότητας (τέως νομού) Καβάλας, στην περιφέρεια Ανατολικής Μακεδονίας και Θράκης, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Παγγαίου του νομού Καβάλας, στο γεωγραφικό διαμέρισμα Μακεδονίας.
## Γεωγραφία
Το Άνω Χορτοκόπι είναι ημιορεινός οικισμός στο δυτικό τμήμα του νομού Καβάλας. Βρίσκεται στις ανατολικές υπώρειες του Παγγαίου, πολύ κοντά και δυτικά της Ελευθερούπολης,  σε μέσο σταθμικό υψόμετρο 350. Απέχει 19 χλμ. περίπου Δ. της Καβάλας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε επίσημα το 1971 και προσαρτήθηκε στην κοινότητα Κηπίων του νομού Καβάλας. Με το ΦΕΚ 244Α - 04/12/1997 αποσπάστηκε από την κοινότητα Κηπίων και προσαρτήθηκε στον δήμο Ελευθερούπολης. Με το ΦΕΚ 87Α - 07/06/2010 αποσπάστηκε από τον δήμο Ελευθερούπολης και προσαρτήθηκε στον δήμο Παγγαίου.
## Ιστορικά στοιχεία
Ο οικισμός, όπως και το Χορτοκόπι, πήρε την ονομασία του από το ομώνυμο της Τραπεζούντας (περιοχή Ματσούκας), που ήταν κατοικημένο από την περίοδο που κυριαρχούσαν οι Σελτζούκοι Τούρκοι στην περιοχή.
## Αξιοθέατα
*Το παλαιοημερολογίτικο μοναστήρι της Υπαπαντής, με το οποίο είναι ταυτισμένος ο οικισμός
*Η εκκλησία του Αγίου Ιωάννη Βαπτιστή
*Το δασικό χωριό του Παγγαίου και οι χώροι αναψυχής, βορειοδυτικά του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1994, 2006 (ΠΛΜ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ., 2010
*Google Earth
*eetaa.gr

Κατηγορία:Χωριά της περιφερειακής ενότητας Καβάλας
Κατηγορία:Δήμος Παγγαίου
Πιερικός Β

Ο **Πιερικός Β΄** είναι ελληνική ομάδα ποδοσφαίρου με έδρα την Κατερίνη και η πρώτη **Ομάδα Β** που δημιουργήθηκε στην Ελλάδα.

Ιδρύθηκε το 2018 ως Σ.Φ.Κ. Πιερικός Β και είναι εφεδρική ομάδα του Πιερικού. Έδρα της ομάδας είναι το Α' Δ.Α.Κ., χωρητικότητας 4.995 θεατών και αγωνίζεται στο τοπικό πρωτάθλημα της Γ' Κατηγορίας της ΕΠΣ Πιερίας, μιας και ο Πιερικός αγωνιζεται στην Γ' Εθνική.

Ο σκοπός της δημιουργίας της εφεδρικής ομάδας είναι να τροφοδοτεί την πρώτη ομάδα του Πιερικού με παίκτες της Πιερίας (και να καλύψει το κενό της Κ17 που δεν υπήρχε έως το 2018), στα πρότυπα της Μπαρτσελόνα Β. Αποτελεί την ίδια ομάδα, με ίδια δελτία του Πιερικού, ίδιο ΑΦΜ και έχει τις ηλικίες 14-20 ετών του συλλόγου της Πιερίας. Πρέπει να αγωνίζεται τουλάχιστον ένα επίπεδο κάτω από την μεγάλη ομάδα και έτσι ο *Πιερικός Β* δεν είναι επιλέξιμος για προβιβασμό στις επαγγελματικές κατηγορίες. Δεν μπορεί επίσης να παίξει και στο Κύπελλο Ελλάδος.

## Πορεία στο πρωτάθλημα της ΕΠΣ
Ο Πιερικός Β αγωνίστηκε για πρώτη φορά ως **Πιερικός Β** στο τοπικό πρωτάθλημα της Γ' ΕΠΣ Πιερίας στην σεζόν 2018-19 και τερμάτισε προτελευταίος, σημειώνοντας 1 νίκη, 1 ισοπαλία και 15 ήττες ενώ του αφαιρέθηκαν 3 βαθμοί. Σε αυτή τη σεζόν πέτυχε 9 τέρματα και δέχθηκε 45.

## Η διάλυση
Ο Πιερικός Β, στην σύντομη αυτή ύπαρξή του (2018-19), είχε κάκιστα αποτελέσματα με προπονητή τον Λευτέρη Φωτιάδη, με 1 νίκη, 1 ισοπαλία και 15 ήττες, αφαίρεση 3 βαθμών (ως ποινή), 9 τέρματα υπέρ και 45 κατά. Μετά από αυτή την αποτυχία ο **Πιερικός Β' ** μετά από απόφαση του ΔΣ, διαλύθηκε.

## Η επανασύσταση
Ο **Πιερικός Β**' επανασυστάθηκε το 2024 και συμμετέχει στο πρωτάθλημα Γ' ΕΠΣ Πιερίας.

## Διακρίσεις
Ο Πιερικός Β στην σεζόν που αγωνίστηκε (2018-19), δεν είχε καμία διάκριση.

## Τίτλοι
Ο Πιερικός Β στην σεζόν που αγωνίστηκε (2018-19), δεν κατέκτησε κανέναν τίτλο.

## Προσωπικό
} 
|-
|  
|-
| Προπονητής τερματοφυλάκων ||  
|}

## Η σύνθεσή του

} }}


|-
| style=font-size:80% |   
|-
| style=font-size:85% |  
|}

## Παραπομπές


Κατηγορία:Πιερικός Σ.Φ.Κ.
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2018
Χουάν Γκουαϊδό

Ο **Χουάν Γκουαϊδό** (Juan Gerardo Guaidó Márquez,  28 Ιουλίου 1983-) είναι μηχανικός και πολιτικός από τη Βενεζουέλα, Πρόεδρος της Εθνοσυνέλευσης της χώρας του από τον Ιανουάριο του 2019 (εκλεγείς τον Δεκέμβριο του 2018). Από τις 11 Ιανουαρίου 2019 υπήρξε μερικώς αναγνωρισμένος πρόεδρος της χώρας, καθώς η κυβέρνηση και οι Ένοπλες Δυνάμεις της χώρας χαρακτήρισαν την αυτοανακήρυξή του πραξικόπημα.

## Βιογραφία
### Σπουδές
Αποφοίτησε από το Καθολικό Πανεπιστήμιο Αντρές Μπέγιο το 2007 και είναι επαγγελματίας μηχανικός. Επίσης, ακολούθησε μεταπτυχιακές σπουδές στις Ηνωμένες Πολιτείες στο Πανεπιστήμιο Τζορτζ Ουάσιγκτον και στο Instituto de Estudios Superiores de Administración. 

### Συνδικαλιστική δράση και κομματική δραστηριότητα
Είναι  μέλος του κόμματος Λαϊκή Θέληση (από το 2014 εθνικός συντονιστής του), έχοντας αναπτύξει συνδικαλιστική δράση από τα φοιτητικά του χρόνια, και υπηρετεί ως ομοσπονδιακός βουλευτής στην πολιτεία Βάργας.

### Αυτοανακηρυγμένος Πρόεδρος της Βενεζουέλας
Αυτοανακηρύχθηκε μεταβατικός πρόεδρος της Βενεζουέλας στις 11 Ιανουαρίου 2019 από την Εθνοσυνέλευση με την ορκωμοσία του Νικολάς Μαντούρο για δεύτερη θητεία την οποία η Εθνοσυνέλευση κήρυξε παράνομη. Ως υπηρεσιακός πρόεδρος αναγνωρίστηκε από τις ΗΠΑ, τη Βραζιλία, το Πουέρτο Ρίκο, την Κολομβία, τη Χιλή και την Ελλάδα .

Συνελήφθη από άνδρες των μυστικών υπηρεσιών της SEBIN στις 13 Ιανουαρίου 2019 και τέθηκε υπό κράτηση. Απελευθερώθηκε έπειτα από τρία τέταρτα της ώρας.  Ο Οργανισμός Αμερικανικών Κρατών καταδίκασε τη σύλληψή του.

Τον Δεκέμβριο του 2022 τρία από τα τέσσερα κύρια πολιτικά κόμματα της αντιπολίτευσης (Πρώτα η Δικαιοσύνη, Δημοκρατική Δράση και Μια Νέα Εποχή) υποστήριξαν και ενέκριναν μια μεταρρύθμιση για τη διάλυση της προσωρινής κυβέρνησης και τη δημιουργία μιας επιτροπής πέντε μελών για τη διαχείριση ξένων περιουσιακών στοιχείων, καθώς οι βουλευτές επεδίωκαν μια ενωμένη στρατηγική ενόψει των προεδρικών εκλογών που είχαν προγραμματιστεί για το 2024,δηλώνοντας ότι η προσωρινή κυβέρνηση απέτυχε να επιτύχει τους στόχους που είχε θέσει.. 

## Προσωπική ζωή
Είναι παντρεμένος με τη Φαμπιάνα Ροσάλες και Έχουν δύο κόρες.

## Παραπομπές


## Εξωτερικοί σύνδεσμοι
*Faiola, A. ''Venezuela’s opposition is gambling it all on a young and untested activist named Juan Guaidó'' The Washington Post, 14 Ιανουαρίου 2019
*Guaidó, J. ''Maduro is a usurper. It’s time to restore democracy in Venezuela.'' The Washington Post, 15 Ιανουαρίου 2019 (*[https://www.washingtonpost.com/opinions/2019/01/15/juan-guaid-maduro-es-un-usurpador-es-hora-de-restablecer-la-democracia/?utm_term=.8622fd5bb839 στα ισπανικά]*)
*Nugent, C. ''How a Little-Known Opposition Leader Could Turn Venezuela Back Toward Democracy'', TIME, 15 Ιανουαρίου 2019
*Parkin Daniels, J. & Zúñiga, M. ''Who is Juan Guaidó, the opposition leader challenging Maduro's rule?'' The Guardian, 15 Ιανουαρίου 2019
*Rosati, A. & Vasquez, A. ''Venezuela's Moribund Opposition Stirs With Lawmaker's Emergence'' Bloomberg, 15 Ιανουαρίου 2019

Γκουαιδο
Δημήτριος Χρ. Παπαϊωάννου

Ο **Δημήτριος Παπαϊωάννου** (1909-1987), του Χρήστου, ήταν Έλληνας πολιτικός, που διετέλεσε βουλευτής.

## Βιογραφία
Γεννήθηκε στο Άργος το 1909 και ήταν τεχνικός επιθεωρητής στην Αγροτική Τράπεζα της Ελλάδος.

Εξελέγη για πρώτη φορά βουλευτής Αργολίδος με την Ένωση Κέντρου το 1964. 
Στις πρώτες εκλογές μετά τη μεταπολίτευση, το 1974 ήταν υποψήφιος βουλευτής Αργολίδας με το ΠΑΣΟΚ αλλά δεν εξελέγη, καθώς συγκέντρωσε 3.517 ψήφους.
Εξελέγη βουλευτής Αργολίδος στις εκλογές του 1977.

Πέθανε σε ηλικία 78 ετών τον Ιανουάριο του 1987 και κηδεύτηκε στις 12 Ιανουαρίου από τον ιερό ναό Αγίου Πέτρου του Άργους.  Άφησε παιδιά και εγγόνια.

## Παραπομπές


Κατηγορία:Βουλευτές Αργολίδος
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με το ΠΑΣΟΚ